Z A P I S N I K

sa 25. sjednice Općinskog vijeća Općine Čepin održane 15. srpnja 2020. godine u sali Hrvatskog doma Općine Čepin, K. Zvonimira 105.

Sjednicu je u 19,00 sati otvorio predsjednik Općinskog vijeća Robert Periša, utvrdivši da je sjednici nazočno 15 članova Vijeća od izabranih 17 te da Vijeće može pravovaljano odlučivati.

NAZOČNI ČLANOVI VIJEĆA:

1. Robert Periša

2. Ksenija Rajtek

3. Boris Marks

4. Miroslav Jerković

5. Valentin Pavleković

6. Velimir Džambić

7. Zoran Horvat

8. Anamarija Paulić

9. Josip Đimber

10. Josip Skočibušić

11. Melani Starčević

12. Hrvoje Hefer

13. Marko Brekalo

14. Marija Čačić

15. Mario Žanko

16. Zvonimir Bratić

SJEDNICI NISU NAZOČNI:

1. Tanja Paun
2. Josip Skočibušić

Sjednici su također nazočni: općinski načelnik Dražen Tonkovac, zamjenica općinskog načelnika Mateja Kalajžić, pročelnici Mirjana Cvitkušić i Krešimir Crnković, v.d. pročelnice Marica Beraković i viši savjetnik Željko Mamić.

Predsjednik vijeća upoznao je nazočne s predloženim dnevnim redom.

Općinsko vijeće Općine Čepin jednoglasno je usvojilo predloženi dnevni red, kako sijedi:

DNEVNI RED

1. Usvajanje zapisnika sa 24. sjednice Općinskog vijeća Općine Čepin
2. Donošenje Zaključka o prihvaćanju Izvješća o izvršenju Programa javnih potreba u kulturi Općine Čepin i ostalim društvenim djelatnostima za 2019. godinu
3. Donošenje Zaključka o prihvaćanju Izvješća o izvršenju Programa javnih potreba u sportu Općine Čepin u 2019. godini
4. Donošenje Zaključka o prihvaćanju Izvješća o izvršenju Programa održavanja komunalne infrastrukture u Općini Čepin za 2019. godinu
5. Donošenje Zaključka o prihvaćanju Izvješća o izvršenju Programa građenja komunalne infrastrukture na području Općine Čepin za 2019. godinu
6. Donošenje Zaključka o prihvaćanju Izvješća o izvršenju Programa gradnje građevina za gospodarenje komunalnim otpadom za 2019. godinu
7. Donošenje Zaključka o prihvaćanju Izvješća o izvršenju Plana korištenja sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom na području Općine Čepin u 2019. godini
8. Donošenje Izvješća o izvršenju Plana razvojnih programa Općine Čepin za 2019. godinu
9. Donošenje Zaključka o prihvaćanju teksta prijedloga i davanju suglasnosti na sklapanje Ugovora o suradnji na provedbi projekta dogradnje nastavno športske dvorane Osnovne škole Miroslava Krleže, Čepin
10. Donošenje Odluke o naknadi za rad predsjedniku Općinskog vijeća Općine Čepin
11. Donošenje Odluke o naknadi za rad potpredsjednicima Općinskog vijeća Općine Čepin
12. Donošenje Odluke o naknadi za rad članovima Općinskog vijeća Općine Čepin
13. Donošenje Odluke o izmjenama i dopunama Odluke o određivanju osnovice i koeficijenata za obračun plaće općinskog načelnika i zamjenika općinskog načelnika Općine Čepin
14. Donošenje Odluke o imenovanju dva člana Natječajnog povjerenstva za imenovanje ravnatelja Centra za kulturu Čepin
15. Razno

TOČKA 1. USVAJANJE ZAPISNIKA SA 24. SJEDNICE OPĆINSKOG VIJEĆA OPĆINE ČEPIN

Predsjednik Vijeća napominje da su vijećnici uz poziv za sjednicu primili zapisnik sa 24. sjednice Općinskog vijeća Općine Čepin.

Predsjednik otvara raspravu.

Vijećnica M. Čačić ističe kako vezano uz točke 3 i 4 nedostaje podatak da je angažiran poseban odvjetnički ured, na čega su oni uložili prigovor: čemu dodatni trošak uz dva pravnika koje Općina Čepin ima.

Primjedba će se uvrstiti u zapisnik.

Vijećnik Z. Bratić smatra kako zapisnici pogoduju vijećnicima većine i izvršnoj vlasti, a ne predstavničkom tijelu. Sve dok se zapisnici pišu na taj način klub HNS-a neće glasati za zapisnik.

Vijećnik M. Brekalo smatra da se zapisnicima manipulira, ne unose se informacije, ne daju se izvješća.

Predsjednik Vijeća zaključuje raspravu i stavlja na glasovanje prijedlog Zapisnika.

Općinsko vijeće Općine Čepin sa 12 glasova za i 3 glasa protiv usvojilo je zapisnik sa svoje 24. sjednice.

Predsjednik Vijeća predložio je da se točke od 2 do 8. objedine u jednu raspravu.

TOČKA 2. DONOŠENJE ZAKLJUČKA O PRIHVAĆANJU IZVJEŠĆA O IZVRŠENJU PROGRAMA JAVNIH POTREBA U KULTURI OPĆINE ČEPIN I OSTALIM DRUŠTVENIM DJELATNOSTIMA ZA 2019. GODINU

Općinski načelnik ističe kako su ove točke vezane uz Godišnji izvještaj o izvršenju proračuna za 2019. godinu koji je usvojen na prethodnoj sjednici Vijeća.

Predsjednik Vijeća otvara raspravu.

Vijećnik M. Brekalo postavio je pitanje koji se kulturni programi odvijaju u općini Čepin, koliko puta je korištena dvorana kulturnog centra, gdje se održavaju kulturna dešavanja.

Vijećnica M. Čačić postavila je pitanje vezano uz MUP slikovnicu.

Vijećnik Z. Bratić postavio je pitanje vezano uz financiranje sportskih klubova, kupovinu pozornice.

Vijećnik H. Hefer postavio je pitanje vezano uz izgradnju otresnica, košnju trave.

Vijećnik M. Brekalo postavio je pitanje vezano uz kupovinu dijela zgrade u K. Zvonimira te kupovinu službenog vozila.

Odgovore je dao općinski načelnik.

Vijećnica M. Čačić podsjeća na prijedlog kluba vijećnika MOST-a da Općina implementira aplikaciju transparentnog proračuna.

U raspravi su sudjelovali: M. Brekalo, M. Čačić, H. Hefer, Z. Bratić i općinski načelnik.

Predsjednik Vijeća zaključuje raspravu i stavlja na glasovanje prijedlog Zaključka o prihvaćanju Izvješća o izvršenju Programa javnih potreba u kulturi Općine Čepin i ostalim društvenim djelatnostima za 2019. godinu.

Općinsko vijeće Općine Čepin sa 10 glasova za, 2 glasa protiv i 3 suzdržana glasa donijelo je

ZAKLJUČAK

o prihvaćanju Izvješća o izvršenju Programa javnih potreba u kulturi Općine Čepin i ostalim društvenim djelatnostima za 2019. godinu.

(Zaključak je sastavni dio zapisnika)

TOČKA 3. DONOŠENJE ZAKLJUČKA O PRIHVAĆANJU IZVJEŠĆA O IZVRŠENJU PROGRAMA JAVNIH POTREBA U SPORTU OPĆINE ČEPIN U 2019. GODINI

Općinsko vijeće Općine Čepin sa 10 glasova za, 3 glasa protiv i 2 suzdržana glasa donijelo je

ZAKLJUČAK

o prihvaćanju Izvješća o izvršenju Programa javnih potreba u sportu

Općine Čepin u 2019. godini

(Zaključak je sastavni dio zapisnika)

TOČKA 4. DONOŠENJE ZAKLJUČKA O PRIHVAĆANJU IZVJEŠĆA O IZVRŠENJU PROGRAMA ODRŽAVANJA KOMUNALNE INFRASTRUKTURE U OPĆINI ČEPIN ZA 2019. GODINU

Općinsko vijeće Općine Čepin sa 10 glasova za, 3 glasa protiv i 2 suzdržana glasa donijelo je

ZAKLJUČAK

o prihvaćanju izvješća o izvršenju programa održavanja komunalne infrastrukture

u Općini Čepin za 2019. godinu

(Zaključak je sastavni dio zapisnika)

TOČKA 5. DONOŠENJE ZAKLJUČKA O PRIHVAĆANJU IZVJEŠĆA O IZVRŠENJU PROGRAMA GRAĐENJA KOMUNALNE INFRASTRUKTURE NA PODRUČJU OPĆINE ČEPIN ZA 2019. GODINU

Općinsko vijeće Općine Čepin sa 10 glasova za, 3 glasa protiv i 2 suzdržana glasa donijelo je

ZAKLJUČAK

o prihvaćanju Izvješća o izvršenju Programa građenja komunalne infrastrukture

na području Općine Čepin za 2019. godinu

(Zaključak je sastavni dio zapisnika)

TOČKA 6. DONOŠENJE ZAKLJUČKA O PRIHVAĆANJU IZVJEŠĆA O IZVRŠENJU PROGRAMA GRADNJE GRAĐEVINA ZA GOSPODARENJE KOMUNALNIM OTPADOM ZA 2019. GODINU

Općinsko vijeće Općine Čepin sa 10 glasova za, 2 glasa protiv i 3 suzdržana glasa donijelo je

ZAKLJUČAK

o prihvaćanju Izvješća o izvršenju Programa gradnje građevina za gospodarenje

 komunalnim otpadom za 2019. godinu

(Zaključak je sastavni dio zapisnika)

TOČKA 7. DONOŠENJE ZAKLJUČKA O PRIHVAĆANJU IZVJEŠĆA O IZVRŠENJU PLANA KORIŠTENJA SREDSTAVA OSTVARENIH OD ZAKUPA, PRODAJE, PRODAJE IZRAVNOM POGODBOM, PRIVREMENOG KORIŠTENJA I DAVANJA NA KORIŠTENJE IZRAVNOM POGODBOM NA PODRUČJU OPĆINE ČEPIN U 2019. GODINI

Općinsko vijeće Općine Čepin sa 10 glasova za, 3 glasa protiv i 2 suzdržana glasa donijelo je

ZAKLJUČAK

o prihvaćanju Izvješća o izvršenju Plana korištenja sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom na području Općine Čepin u 2019. godini

(Zaključak je sastavni dio zapisnika)

TOČKA 8. DONOŠENJE IZVJEŠĆA O IZVRŠENJU PLANA RAZVOJNIH PROGRAMA OPĆINE ČEPIN ZA 2019. GODINU

Općinsko vijeće Općine Čepin sa 10 glasova za, 3 glasa protiv i 2 suzdržana glasa donijelo je

IZVJEŠĆA

o izvršenju Plana razvojnih programa Općine Čepin za 2019. godinu

(Izvješće je sastavni dio zapisnika)

Predsjednik Općinskog vijeća odredio je pauzu u trajanju od 10 minuta.

TOČKA 9. DONOŠENJE ZAKLJUČKA O PRIHVAĆANJU TEKSTA PRIJEDLOGA I DAVANJU SUGLASNOSTI NA SKLAPANJE UGOVORA O SURADNJI NA PROVEDBI PROJEKTA DOGRADNJE NASTAVNO ŠPORTSKE DVORANE OSNOVNE ŠKOLE MIROSLAVA KRLEŽE, ČEPIN

S ovom točkom dnevnog reda nazočne je upoznao općinski načelnik rekavši kako će vlasnici dvorane u jednakom postotku biti Općina Čepin i Osječko-baranjska županija, troškove spremačica snositi će Županija, a režijske troškove Općina Čepin. Postojeća dvorana prenamijeniti će se u učionice, kako bi bila omogućena jednosmjenska nastava.

Predsjednik Vijeća otvara raspravu.

U raspravi su sudjelovali: H. Hefer, Z. Bratić, općinski načelnik.

Predsjednik Vijeća zaključuje raspravu i stavlja na glasovanje prijedlog Zaključka o prihvaćanju teksta prijedloga i davanju suglasnosti na sklapanje ugovora o suradnji na provedbi projekta dogradnje nastavno športske dvorane Osnovne škole Miroslava Krleže, Čepin.

Općinsko vijeće Općine Čepin jednoglasno je usvojilo

ZAKLJUČAK

o prihvaćanju teksta prijedloga i davanju suglasnosti na sklapanje

 Ugovora o suradnji na provedbi projekta dogradnje nastavno športske dvorane

 Osnovne škole Miroslava Krleže, Čepin

(Zaključak je sastavni dio zapisnika)

TOČKA 10. DONOŠENJE ODLUKE O NAKNADI ZA RAD PREDSJEDNIKU OPĆINSKOG VIJEĆA OPĆINE ČEPIN

Predsjednik Općinskog vijeća ističe kako su točke 10. do 13. stavljene na dnevni red na prijedlog kluba vijećnika MOST-a, koji su tražili da se glasa o naknadama, a zbog problema uzrokovanih corona virusom.

Predsjednik vijeća daje na glasovanje prijedlog Odluke o naknadi za rad predsjedniku Općinskog vijeća Općine Čepin u kojoj se predlaže da predsjednik Općinskog vijeća za svoj rad neće primati naknadu.

Općinsko vijeće Općine Čepin sa 3 glasa za i 12 suzdržanih glasova nije usvojilo Odluku o naknadi za rad predsjedniku Općinskog vijeća Općine Čepin.

TOČKA 11. DONOŠENJE ODLUKE O NAKNADI ZA RAD POTPREDSJEDNICIMA OPĆINSKOG VIJEĆA OPĆINE ČEPIN

Predsjednik vijeća daje na glasovanje prijedlog Odluke o naknadi za rad potpredsjednicima Općinskog vijeća Općine Čepin u kojoj se predlaže da potpredsjednici Općinskog vijeća za svoj rad neće primati naknadu.

Općinsko vijeće Općine Čepin sa 3 glasa za i 12 suzdržanih glasova nije usvojilo Odluku o naknadi za rad potpredsjednicima Općinskog vijeća Općine Čepin.

TOČKA 12. DONOŠENJE ODLUKE O NAKNADI ZA RAD ČLANOVIMA OPĆINSKOG VIJEĆA OPĆINE ČEPIN

Predsjednik vijeća daje na glasovanje prijedlog Odluke o naknadi za rad članovima Općinskog vijeća Općine Čepin u kojoj se predlaže da članovi Općinskog vijeća za svoj rad neće primati naknadu.

Općinsko vijeće Općine Čepin sa 3 glasa za i 12 suzdržanih glasova nije usvojilo Odluku o naknadi za rad članovima Općinskog vijeća Općine Čepin.

TOČKA 13. DONOŠENJE ODLUKE O IZMJENAMA I DOPUNAMA ODLUKE O ODREĐIVANJU OSNOVICE I KOEFICIJENATA ZA OBRAČUN PLAĆE OPĆINSKOG NAČELNIKA I ZAMJENIKA OPĆINSKOG NAČELNIKA OPĆINE ČEPIN

Predsjednik Općinskog vijeća upoznao je nazočne kako su u materijalima dobili dva prijedloga: jedan je prijedlog vijećnika MOST-a, kojim se predlaže smanjenje osnovice i koeficijenata za obračun plaće općinskog načelnika i zamjenika općinskog načelnika Općine Čepin, a drugi prijedlog općinskog načelnika, kojim se predlaže povećanje osnovice i koeficijenata za obračun plaće općinskog načelnika i zamjenika općinskog načelnika Općine Čepin.

Predsjednik vijeća daje na glasovanje prijedlog Odluke o izmjenama i dopunama odluke o određivanju osnovice i koeficijenata za obračun plaće općinskog načelnika i zamjenika općinskog načelnika Općine Čepin, na prijedlog vijećnika MOST-a.

Općinsko vijeće Općine Čepin sa 5 glasova za i 10 suzdržanih glasova nije usvojilo prijedlog Odluke o izmjenama i dopunama odluke o određivanju osnovice i koeficijenata za obračun plaće općinskog načelnika i zamjenika općinskog načelnika Općine Čepin.

Predsjednik vijeća daje na glasovanje prijedlog Odluke o izmjenama i dopunama odluke o određivanju osnovice i koeficijenata za obračun plaće općinskog načelnika i zamjenika općinskog načelnika Općine Čepin, na prijedlog općinskog načelnika.

Općinsko vijeće Općine Čepin sa 5 glasova protiv i 10 suzdržanih glasova nije usvojilo prijedlog Odluke o izmjenama i dopunama odluke o određivanju osnovice i koeficijenata za obračun plaće općinskog načelnika i zamjenika općinskog načelnika Općine Čepin.

TOČKA 14. DONOŠENJE ODLUKE O IMENOVANJU DVA ČLANA NATJEČAJNOG POVJERENSTVA ZA IMENOVANJE RAVNATELJA CENTRA ZA KULTURU ČEPIN

S ovom točkom dnevnog reda nazočne je upoznao pročelnik K. Crnković rekavši kako temeljem odredbi Zakona o upravljanju javnim ustanovama u kulturi Općinsko vijeće imenuje dva člana natječajnog povjerenstva, a jednog člana imenuje ravnatelj Centra za kulturu. Također moli da se u prijedlogu Odluke doda iza imena Mateja Kalajžić riječ predsjednica, a iza imena Krešimir Crnković riječ član.

Vijećnik M. Brekalo predlaže za članove povjerenstva: Marka Brekala, za predsjednika i Hrvoja Hefera za člana.

Predsjednik Općinskog vijeća stavlja na glasovanje prijedlog odluke o imenovanju dva člana Natječajnog povjerenstva za imenovanje ravnatelja Centra za kulturu Čepin, na prijedlog vijećnika M. Brekala.

Općinsko vijeće Općine Čepin sa 5 glasova za i 10 glasova protiv nije usvojilo prijedlog vijećnika Marka Brekala.

Predsjednik Općinskog vijeća stavlja na glasovanje prijedlog Odluke o imenovanju dva člana Natječajnog povjerenstva za imenovanje ravnatelja Centra za kulturu Čepin koji se Mateja Kalajžić imenuje za predsjednicu, a Krešimir Crnković za člana.

Općinsko vijeće Općine Čepin sa 12 glasova za i 3 suzdržana glasa donijelo je

ODLUKE

o imenovanju dva člana natječajnog povjerenstva za imenovanje ravnatelja

Centra za kulturu Čepin

(Odluka je sastavni dio zapisnika)

TOČKA 15. RAZNO

Vijećnik M. Brekalo postavio je pitanje vezano uz izgradnju kamenog poljskog puta u Čepinskim Martincima, zanima ga da li je Općina Čepin podnijela prijavu protiv nepoznatog počinitelja. Zanima ga dali je podnesena kaznena prijava za odvoženje otpada na pašnjak u Čepinskim Martincima.

Također je postavio pitanje vezano uz iznajmljivanje kafića Zavičaj u Č. Martincima. Zanima ga i da li su sredstva za kulturni centar u potpunosti povučena iz EU fondova i da li je projekat zaprimljen. Postavio je i pitanje predsjedniku Vijeća po pitanju odgovornosti vezano uz krivičnu prijavu slučaja pogibije djelatnika. Upozorava i da JVP izlaze na intervencije neadekvatno opremljeni i nepotpunom sastavu.

Traži da općinski načelnik podnese ostavku zbog političke odgovornosti jer je kao jedini član Skupštine promijenio statute dvaju poduzeća i imenovao direktora poduzeća.

Odgovor su dali v.d. pročelnice M. Beraković, pročelnik K. Crnković, pročelnica M. Cvitkušić, predsjednik Vijeća i općinski načelnik.

Predsjednik Vijeća predlaže da uputi zahtjev zapovjedniku JVP-a s upitom o adekvatnom korištenju opreme.

Vijećnik V. Pavleković upoznao je Vijeće s problemom narušavanja reda na dječjem igralištu u ulici Kralja Tomislava od strane susjeda.

Vijećnik M. Brekalo predlaže da Općina Čepin uputi dopis prema Policijskoj postaji Čepin o utvrđivanju problema dječjeg igrališta te nakon toga načelnik neka izvijesti Općinsko vijeće o poduzetim mjerama i rješenju problema.

Vijećnik H. Hefer pitao je hoće li kaznena prijava izazvati poteškoće u radu poduzeća te da li će utjecati na spajanje s Vodoovodom-Osijek. Moli da se Općinsko vijeće izvještava o spajanju s Vodovodom-Osijek.

Odgovor je dao direktor poduzeća Ž. Barišić.

Vijećnik M. Brekalo predlaže da se za slijedeću sjednicu Općinskog vijeća dostavi sporazum koji je potpisan s poduzećem Vodovod-Osijek.

Vijećnk H. Hefer postavio je pitanje ukoliko je podnesena kaznena prijava može li direktor poduzeća i dalje vršiti dužnost.

Odgovor je dao pročelnik K. Crnković.

Sjednica je zaključena u 21,05.

ZAPISNIČAR:

Lidija Tolj

KLASA: 021-05/20-01/11

URBROJ: 2158/05-20-2

Čepin, 15. srpnja 2020.

 PREDSJEDNIK

 OPĆINSKOG VIJEĆA

 Robert Periša, dipl. oec.